laion/Wikipedia-Exotic huggingface dataset:
৩১তম জাতীয় চলচ্চিত্র পুরস্কার (বাংলাদেশ)

৩১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩১তম আয়োজন; যা ২০০৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। বিজয়ীরা হলেন: ৯ম মেরিল-প্রথম আলো পুরস্কার রাশেদ শাওন। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" (পিডিএফ)। fdc.gov.bd। বাংলাদেশ চলচ্চিত্র উন্নয়ন কর্পোরেশন। পৃষ্ঠা ১৮।
ওসমান গণি (দ্ব্যর্থতা নিরসন)

মহম্মদ আতাউল গণি ওসমানী - বাংলাদেশের মুক্তিযুদ্ধের সময় মুক্তিবাহিনীর সর্বাধিনায়ক। ওসমান গণি - ঢাকা বিশ্ববিদ্যালয়ের সাবেক উপাচার্য। ওসমান গণি - আফগান ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
নেট রান রেট

নেট রান রেট (এনআরআর) (ইংরেজি: Net Run Rate) ক্রিকেট খেলায় দলগত অবস্থা বিশ্লেষণ ও পর্যবেক্ষণের লক্ষ্যে ব্যবহৃত পারিসাংখ্যিক পদ্ধতিবিশেষ। সীমিত ওভারের ক্রিকেটের লীগভিত্তিক প্রতিযোগিতায় দলীয় অবস্থান নির্ধারণকল্পে এর সর্বাধিক প্রয়োগ ঘটে থাকে যা অ্যাসোসিয়েশন ফুটবলে গোল পার্থক্যের সাথে তুলনা করা যায়। একটি খেলায় প্রথম দল কর্তৃক ওভারপ্রতি সংগৃহীত গড় রানের বিপরীতে দ্বিতীয় দলের ওভারপ্রতি সংগৃহীত গড় রানের বিয়োজন প্রক্রিয়ায় নেট রান রেট নির্ধারিত হয়। অন্যদিকে সামগ্রিকভাবে একটি প্রতিযোগিতায় একটি দলের সংগৃহীত ওভারপ্রতি গড় রানের বিপরীতে অন্যান্য দলগুলোর সংগৃহীত ওভারপ্রতি রান সংগ্রহকে বুঝানো হয়। লক্ষ্যণীয় যে, প্রতিযোগিতার কোন একটি খেলায় ব্যবহৃত নেট রান রেটের সাথে সামগ্রিক প্রতিযোগিতার নেট রান রেট ভিন্নতর হতে পারে। ধনাত্মক নেট রান রেটের মাধ্যমে সামগ্রিকভাবে প্রতিপক্ষের তুলনায় দ্রুতগতিতে রান সংগ্রহ করাকে বুঝায়। অন্যদিকে, ঋণাত্মক নেট রানের মাধ্যমে শীর্ষ দলের তুলনায় ধীরগতিতে রান সংগ্রকে চিত্রিত করা হয়ে থাকে। ফলে দলগুলো যথাসম্ভব উচ্চপর্যায়ের নেট রান রেটের দিকে ধাবিত হয়। একটি দলের রান রেট বা ওভার প্রতি রান সম্পূর্ণ ইনিংসে সংগৃহীত রানের ওভার প্রতি গড় সংখ্যা। কোন দল যদি নির্ধারিত ৫০ ওভারে ২৫০ রান সংগ্রহ করে তাহলে রান রেট হবে ৫। লক্ষ্যণীয় যে, একটি ওভার ছয় বল নিয়ে গঠিত হয়। প্রত্যেক বল, এক ওভারের ১/৬ যা ক্রিকেটের পরিসংখ্যানে .১ ওভার নামে পরিচিতি ঘটানো হয়। তাই, একই রান যদি ৪৭.৫ ওভারে সংগৃহীত হতো, তাহলে রান রেট হবে ৫.২২৬। ICC Playing Handbook 2013/14 Paragraph 21.9.2 Net Run Rate explained espncricinfo http://www.espncricinfo.com/ci/content/page/429305.html http://cricket.butjazz.com/net-run-rate-calculation-how-to-calculate-nrr/[স্থায়ীভাবে অকার্যকর সংযোগ]
কালা পাথার

কালা পাথার (নেপালি ও হিন্দি ভাষায় কালা পাথার অর্থ কালো পাথর) নেপালের হিমালয় পর্বতমালায় অবস্থিত একটি পর্বত। এটি পুমোরি পর্বতের দক্ষিণ অংশে অবস্থিত। এভারেস্ট পর্বত অঞ্চলে কালা পাথার ট্রেকিং রোমাঞ্চপ্রিয় অভিযাত্রী ও পর্বতারোহীদের নিকট বেশ জনপ্রিয়। কালা পাথারের চূড়া থেকে এভারেস্ট পর্বতের চূড়া ও এভারেস্ট বেস ক্যাম্পের দৃশ্য অবলোকন করা যায়। এভারেস্ট, নুপসে ও চাংসে পর্বতের পরিষ্কার দৃশ্য কালা পাথর থেকে দেখা যায়। এছাড়া লোটসে পর্বতের চূড়াও এখান থেকে দেখা যায়। পৃথিবীর সর্বোচ্চ ওয়েবক্যাম, মাউন্ট এভারেস্ট ওয়েবক্যাম কালা পাথারে অবস্থিত।
রাঙ্গামাটি মেডিকেল কলেজ

রাঙ্গামাটি মেডিকেল কলেজ বাংলাদেশের রাঙামাটি জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে। কলেজটি প্রতিষ্ঠার পর থেকে সাময়িকভাবে রাঙ্গামাটি জেলা সদরের জেনারেল হাসপাতালের পাশে একটি ছয়তলা ভবনের কমপ্লেক্সে কার্যক্রম পরিচালনা করে আসছে। তবে বর্তমানে শহরের সুখীনীলগঞ্জ পৌর এলাকায় স্থায়ী ক্যাম্পাস নির্মাণের কাজ দ্রুতগতিতে এগিয়ে চলছে। ২০১৪ সালের ১০ জানুয়ারি প্রতিষ্ঠিত এই মেডিকেল কলেজ শুরু থেকেই নানা প্রতিকূলতার সম্মুখীন হয়। স্থানীয় পাহাড়ি সংগঠনগুলোর বাধার মুখে প্রতিষ্ঠালগ্নের পর থেকে প্রথম তিন মাস এর পাঠদান স্থগিত ছিল।পরবর্তীতে ছাত্র-ছাত্রী ও অভিভাবকদের আন্দোলনের মুখে পুনরায় এই মেডিকেলের শিক্ষা কার্যক্রম শুরু হয়।বর্তমানে মোট চারটি ব্যাচ এই মেডিকেলে অধ্যয়নরত আছে। রাঙ্গামাটি জেনারেল হাসপাতাল (যেটি জেলা সদর হাসপাতাল নামে পরিচিত) এর কার্ডিয়াক কেয়ার ইউনিট বর্তমানে এটির মুল একাডেমিক ভবন হিসেবে ব্যবহৃত হচ্ছে। খুব শীঘ্রই "সুখী নীলগঞ্জ" এলাকায় প্রস্তাবিত নিজস্ব ক্যাম্পাস এর কাজ শুরু হবে। এছাড়া শিক্ষার্থীদের আবাসনের জন্য বর্তমানে দুটি ছাত্রীবাস এবং তিনটি ছাত্রাবাস রয়েছে। অধ্যক্ষের এবং কলেজের অন্যান্য স্টাফদের জন্য বাংলো রয়েছে। কলেজ শিক্ষকদের যাতায়াতের জন্য মাইক্রোবাসের ব্যবস্থা রয়েছে।[তথ্যসূত্র প্রয়োজন] অন্যান্য মেডিকেল কলেজের মতই এই কলেজে এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, মাইক্রোবায়োলজি সহ মেডিসিন, সার্জারি, গাইনি প্রভৃতি ক্লিনিক্যাল বিষয়াদি সংশ্লিষ্ট বিভাগ কর্তৃক পরিচালিত হয়। রাঙামাটি মেডিকেল কলেজ বাংলাদেশের অন্যান্য মেডিকেল কলেজের মত প্রতিবছর আর.এফ.এস.টি সফর, শিক্ষা সফর, বনভোজনের আয়োজন করে থাকে।এছাড়া নিয়মিত বিতর্ক প্রতিযোগিতা, বর্ষবরণ, সাংস্কৃতিক অনুষ্ঠান প্রতিবছর আয়োজন করা হয়। ২০১৬ সালে টি.আই.বি কর্তৃক আয়োজিত মুক্তমঞ্চ বিতর্ক প্রতিযোগিতায় রাঙামাটি সরকারি কলেজকে হারিয়ে বিজয়ী দল হিসেবে শিরোপা অর্জন করে। এছাড়া এই কলেজ থেকে নিয়মিত আন্তঃবিশ্ববিদ্যালয় ফুটবল, ক্রিকেট টুর্নামেন্টে শিক্ষার্থীরা অংশ নেয়। বাংলাদেশের মেডিকেল কলেজসমূহের তালিকা Azad, Abid (২৯ মার্চ ২০১৫)। "Rangamati Medical College reopens after two months"। Dhaka Tribune। ১ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুন ২০২০।  আহমেদ, অলি। "রাঙ্গামাটি মেডিকেল কলেজ: পাঁচ বছরেও গড়ে উঠেনি স্থায়ী ক্যাম..."। unb.com.bd। সংগ্রহের তারিখ ২০২০-০৬-৩০।  "ভর্তিচ্ছু ছাত্র ছাত্রীদের জন্য বিস্তারিত নির্দেশনা" (পিডিএফ)। গণপ্রজাতন্ত্রী বাংলাদেশ সরকার - স্বাস্থ্য অধিদপ্তর। ২২ জানুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ নভেম্বর ২০১৫।  "নানামুখী সংকটে রাঙ্গামাটি মেডিকেল কলেজ"। ittefaq। ২০২০-০৭-০১ তারিখে মূল থেকে আর্কাইভ করা। সংগ্রহের তারিখ ২০২০-০৬-৩০।  স্বাস্থ্য অধিদপ্তর প্রাতিষ্ঠানিক ওয়েবসাইট
দ্য গার্ল নেক্সট ডোর

দ্য গার্ল নেক্সট ডোর (ইংরেজি: The Girl Next Door ) হচ্ছে ২০০৪ সালে নির্মিত একটি রোমান্টিক কমেডি চলচ্চিত্র। চলচ্চিত্রটির পরিচালক লুক গ্রীনফিল্ড এবং চলচ্চিত্ররূপ দিয়েছেন ডেভিড টি. ওয়াগনার ও ব্রেন্ট গোল্ডবার্গ । মূল সঙ্গীত পরিচালক হচ্ছেন পল হ্যাসলিঙ্গার । ছবির মূল চরিত্রে অভিনয় করেছেন এমিল হ্যারিস ও অ্যালিসা কার্টবার্ট। হাইস্কুল গ্রাজুয়েট ম্যাথুর(এমিল হ্যারিস) পাশের বাড়ির ড্যানিয়েলকে(অ্যালিসা কার্টবার্ট) প্রথম দেখাতেই ভাল লাগে। দুজন দুজনার প্রেমে পড়ে। পরবর্তিতে ম্যাথু জানতে পারে ড্যানিয়েল একজন পর্ণস্টার। এমিল হ্যারিস ম্যাথু চরিত্রে অ্যালিসা কার্টবার্ট ড্যানিয়েল চরিত্রে টিমোথি অ্যলিপ্যান্থ কেলি চরিত্রে জেমস রিমার হুগো পশ চরিত্রে ক্রিস মার্কেট এলি চরিত্রে পল ডানো ক্লিটজ চরিত্রে অলিভিয়া ওয়াইল্ড কেলি চরিত্রে দ্য গার্ল নেক্সট ডোর চলচ্চিত্রটি বিশ্বব্যাপী মোট $৩০,৪১১,১৮৩ ডলার আয় করে। Rosen, Christopher (অক্টোবর ২৯, ২০১৪)। "The Juice Was Worth The Squeeze: Looking Back On 'The Girl Next Door'"। The Huffington Post।  "The Girl Next Door (2004)"। Box Office Mojo। সংগ্রহের তারিখ জুন ১৭, ২০১৪।  http://www.santuariodomestreryu.com.br/2011/05/sessao-critica-show-de-vizinha.html?m=1 http://www.cineteka.com/index.php?op=MovieAwards&id=001427 উইকিউক্তিতে The Girl Next Door সম্পর্কিত উক্তির সংকলন রয়েছে। ইন্টারনেট মুভি ডেটাবেজে দ্য গার্ল নেক্সট ডোর (ইংরেজি) টেমপ্লেট:Luke Greenfield
খালিদ এরগেঞ্চ

খালিদ এরগেঞ্চ (তুর্কি উচ্চারণ: [haˈlit æɾˈɟentʃ]) (জন্মঃ ৩০ এপ্রিল ১৯৭০ ইস্তাম্বুল, তুরস্ক) হলেন একজন তুরস্কের জনপ্রিয় অভিনেতা। বিশ্বব্যাপি তুমুলভাবে জনপ্রিয় হয়ে ওঠে ঐতিহাসিক ধারাবাহিক সুলতান সুলেমান-এ তিনি প্রথম সুলাইমান এর চরিত্রে অভিনয় করেন। খালিদের মাতা আলবেনীয় বংশোদ্ভূত। তিনি অভিনেত্রী বেরগুজার কোরেলকে বিবাহ করেন এবং এই দম্পতির আলী নামের একটি পুত্র সন্তান রয়েছে। তিনি এক বিবৃতিতে বলেন যে, জেকি ডেমরিকুবুজের স্বাতন্ত্রসূচকশৈলী এবং ফারজান ওজপেটেকের আবেগঘন মুহুর্তগুলোকে পছ্ন্দ করেন। তুমুল জনপ্রিয়তায় দীপ্ত টিভির ‘সুলতান সুলেমান’ |[স্থায়ীভাবে অকার্যকর সংযোগ] সুলতান সুলেমান দিয়ে জনপ্রিয়তার শীর্ষে দীপ্ত টিভি আলোচিত সুলতান সুলেমান | daily nayadiganta LajmeOnline (১৬ মার্চ ২০১৩)। ""Sulejmani i Madherishem", Halit Ergenc: Une kam gjak shqiptar"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৬।  "সংরক্ষণাগারভুক্ত অনুলিপি"। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৬।  "Bergüzar Korel ve Halit Ergenç evlendi."। haberturk.com। ২০০৯-০৮-০৮। ২০১০-০৫-২৯ তারিখে মূল থেকে আর্কাইভ করা। সংগ্রহের তারিখ ২০১০-১১-১৫।  ইন্টারনেট মুভি ডেটাবেজে খালিদ এরগেঞ্চ (ইংরেজি) Halit Ergenç: Suleiman the Magnificent, Modern King Shahryār and more
২০০৪ দক্ষিণ এশীয় গেমস

২০০৪ দক্ষিণ এশীয় গেমস বা ৯ম সাফ গেমস হল দক্ষিণ এশীয় গেমসের ৯ম আসর যা ২৯ মার্চ থেকে ৪ এপ্রিল পাকিস্তানের ইসলামাবাদে অনুষ্ঠিত হয়। মূলসূচী অনুযায়ী প্রতিযোগিতাটি ২০০১ সালে অনুষ্ঠিত হওয়ার কথা ছিল কিন্তু যুক্তরাষ্ট্রে ৯/১১ হামলার কারণে তা হয়নি। এ আসরের প্রতিপাদ্য বিষয় ছিল সীমানা ছাড়িয়ে। অ্যাথলেটিকস (বিস্তারিত) ব্যাডমিন্টন (বিস্তারিত) মুষ্টিযুদ্ধ (বিস্তারিত) ফুটবল (বিস্তারিত) কাবাডি (বিস্তারিত) জুডো (বিস্তারিত) রোয়িং (বিস্তারিত) শ্যুটিং (বিস্তারিত) স্কোয়াশ (বিস্তারিত) সাঁতার (বিস্তারিত) টেবিল টেনিস (বিস্তারিত) তায়কোয়ান্দো (বিস্তারিত) ভলিবল (বিস্তারিত) ভারোত্তোলন (বিস্তারিত) কুস্তি (বিস্তারিত)   *   স্বাগতিক জাতি (পাকিস্তান) দক্ষিণ এশীয় গেমস South Asian Games postponed[স্থায়ীভাবে অকার্যকর সংযোগ]. BBC News. Thursday, 17 June, 2004, 08:46 GMT 09:46 UK. Accessed On: Aug 01 2014.
সাইমন কুক

সাইমন জেমস কুক (ইংরেজি: Simon Cook; জন্ম: ১৫ জানুয়ারি, ১৯৭৭) অক্সফোর্ডে জন্মগ্রহণকারী বিশিষ্ট পেশাদার ইংরেজ ক্রিকেটার। বর্তমানে তিনি হংকং ক্রিকেট দলের প্রধান কোচের দায়িত্ব পালন করছেন। কাউন্টি ক্রিকেটে মিডলসেক্স ও কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম ফাস্ট বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন সাইমন কুক। তার ভাই অ্যাডাম মাইনর কাউন্টিজসহ অক্সফোর্ডশায়ারের পক্ষে খেলেছেন। অক্সফোর্ডশায়ারে অবস্থানকালে ১৯৯৬ সালে কামনরের পক্ষে খেলেন। এর এক বছর পর অ্যান্ড্রু স্ট্রসের সাথে তিনিও মিডলসেক্সের প্রতিনিধিত্ব করেন। আঘাতপ্রাপ্তির পূর্বে নিজেকে কাউন্টি চ্যাম্পিয়নশীপে শীর্ষসারির বোলার হিসেবে গড়ে তুলতে সচেষ্ট ছিলেন। ২০০৪ সালের জাতীয় লীগে ৩৯ উইকেট নিয়ে অ্যাডাম হলিউকের গড়া রেকর্ডের সমকক্ষ হন। সাত বছর মিডলসেক্স ক্লাবে খেলার পর ২০০৪ সালের শেষদিকে কেন্টের সাথে চুক্তিবদ্ধ হন তিনি। নতুন বল নিয়ে প্রায়শঃই তিনি বোলিং আক্রমণে নেতৃত্ব দিতেন। ২০০৭ সালের টুয়েন্টি২০ কাপসহ ২০০৯ সালের কাউন্টি চ্যাম্পিয়নশীপ দ্বিতীয় বিভাগের শিরোপা লাভ করে তার দল। ২০১২ সালের কাউন্টি মৌসুম শেয করার পর কাউন্টি ক্রিকেট থেকে অবসর নেন তিনি। খেলোয়াড় থাকা অবস্থাতেই ক্রিকেটের সর্বোচ্চ পর্যায়ে প্রশিক্ষণের সাথে যুক্ত হন। ২০১৩ সালের ইউরোপীয় টি২০ চ্যাম্পিয়নশিপের পূর্বে ফ্রান্স দলকে কোচিং দেন। হংকং দলের প্রধান কোচের দায়িত্ব লাভের পূর্বে ২০১৩ সালে একই দলের বোলিং কোচের দায়িত্ব পান। ২০১৫ সালে হংকং দলের প্রধান কোচ হিসেবে মনোনীত হন তিনি। Cook to coach French national team, Oxford Mail, 2013-05-21. Retrieved 2016-01-29. Seamer Cook makes Kent move, BBC Sport, 2014-10-04. Retrieved 2016-01-29. Veteran bowler Simon Cook to leave Kent, BBC Sport, 2012-08-12. Retrieved 2016-01-29. Simon Cook appointed Specialist Bowling Coach for ICC World Cup Qualifier, ESPN Cricinfo, 2013-12-27. Retrieved 2016-01-29. Cook eager for England reunion, ESPN Cricinfo, 2015-09-15. Retrieved 2016-01-29. জেমস অ্যাটকিনসন হংকং জাতীয় ক্রিকেট দল ২০১৬ এশিয়া কাপ বাছাইপর্ব ইএসপিএনক্রিকইনফোতে সাইমন কুক (ইংরেজি)
জিকা জ্বর

জিকা জ্বর, যা জিকা ভাইরাস রোগ হিসাবেও পরিচিত, জিকা ভাইরাস দ্বারা সৃষ্ট একটি রোগ। ডেঙ্গু জ্বর এর উপসর্গের সাথে সাদৃশ্য আছে। অধিকাংশ ক্ষেত্রে (৬০–৮০%) কোন উপসর্গ দেখা যায় না। যখন উপসর্গ দেখা যায় তখন সাধারত জ্বর, লাল চোখ, অস্থিসন্ধিতে ব্যথা, মাথাব্যথা, এবং ম্যাকুলোপ্যাপুলার ফুসকুড়ি পরিলক্ষিত হয়। সাধারণত উপসর্গসমূহ মৃদু হয় এবং সাতদিনের কম সময় স্থায়ী হয়। ২০১৫ সালের শুরুর সংক্রমণে মৃত্যুর ঘটনা সংগঠিত হয়নি। সংক্রমণ গুইলান–বারে সিনড্রোম এর সাথে সংযুক্ত। জিকা জ্বর মূলত এডিস জাতীয় মশার কামড়ের মাধ্যমে ছড়ায়। এটি শারীরিক সম্পর্ক এবং রক্তের মাধ্যমেও ছড়াতে পারে। এই রোগ মাতৃগর্ভে শিশুর দেহেও ছড়াতে পারে এবং মাইক্রোসেফালির সৃষ্টি হয়। যখন কোন ব্যক্তি অসুস্থ হয় তখন রোগ নির্ণয় করার উদ্দেশ্যে ভাইরাসের আরএনএ খুঁজে পাওয়ার জন্য রক্ত, মূত্র অথবা লালা পরীক্ষা করা হয়। প্রতিরোধের মধ্যে রয়েছে সংক্রমিত এলাকায় মশার কামড় কমানো। প্রচেষ্টার মধ্যে আছে পোকা তাড়ানোর ঔষধ ব্যবহার, শরীরের বেশি অংশ কাপড় দিয়ে ঢেকে রাখা, মশারির ব্যবহার এবং জমে থাকা পানি সরানো কারণ সেখানে মশার বংশবৃদ্ধি হয়। কোন কার্যকরী ভ্যাকসিন নেই। ২০১৫ সালে ব্রাজিলের স্বাস্থ্য কর্মকর্তারা সুপারিশ করেন যে, মহামারীর কারণে পিতামাতাদের গর্ভধারণে বিলম্ব করতে এবং সুপারিশ করা হয় যে সব এলাকায় মহামারী ছড়িয়ে পড়েছে সেসব এলাকায় গর্ভবতী মহিলাদের ভ্রমণ না করতে। যেহেতু নির্দিষ্ট কোন চিকিৎসা নেই, প্যারাসিটামল (এ্যাসিটামিনোফেন) এই রোগে সাহায্য করতে পারে। খুবই বিরল ক্ষেত্রে হাসপাতালে ভর্তির প্রয়োজন হতে পারে। যে ভাইরাস এই রোগের কারণ তা ১৯৪৭ সালে প্রথম পাওয়া যায়। ২০০৭ সালে ফেডারেটেড স্টেটস অফ মাইক্রোনেশিয়াতে মানুষের মাঝে প্রথম মহামারী নথিভুক্ত হয়। ২০১৬ সালের জানুয়ারিতে আমেরিকার বিশটি অঞ্চলে এই রোগ দেখা দেয়। আফ্রিকা, এশিয়া ও প্রশান্ত মহাসাগরীয় অঞ্চলেও এই রোগ দেখা দেয়। ২০১৫ সালে ব্রাজিলে শুরু হওয়া মহামারীর কারণে ২০১৬ সালের ফেব্রুয়ারিতে বিশ্ব স্বাস্থ্য সংস্থা বৈশ্বয়িক জনস্বাস্থ্য জরুরি অবস্থা ঘোষণা করে। "Zika virus"। WHO। জানুয়ারি ২০১৬। সংগ্রহের তারিখ ৩ ফেব্রুয়ারি ২০১৬।  "Factsheet for health professionals"। ecdc.europa.eu। ২৩ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৫।  Musso, D.; Nilles, E.J.; Cao-Lormeau, V.-M. (২০১৪)। "Rapid spread of emerging Zika virus in the Pacific area"। Clinical Microbiology and Infection। 20 (10): O595–6। ডিওআই:10.1111/1469-0691.12707। পিএমআইডি 24909208।  Chen, LH; Hamer, DH (২ ফেব্রুয়ারি ২০১৬)। "Zika Virus: Rapid Spread in the Western Hemisphere."। Annals of internal medicine। পিএমআইডি 26832396।  "Brazil warns against pregnancy due to spreading virus - CNN.com"। CNN। সংগ্রহের তারিখ ২৪ ডিসেম্বর ২০১৫।  Haddow, AD; Schuh, AJ; Yasuda, CY; Kasper, MR; Heang, V; Huy, R; Guzman, H; Tesh, RB; Weaver, SC (২০১২)। "Genetic characterization of Zika virus strains: geographic expansion of the Asian lineage."। PLoS neglected tropical diseases। 6 (2): e1477। পিএমআইডি 22389730।  "WHO Director-General summarizes the outcome of the Emergency Committee regarding clusters of microcephaly and Guillain-Barré syndrome"। WHO। ১ ফেব্রুয়ারি ২০১৬। সংগ্রহের তারিখ ৩ ফেব্রুয়ারি ২০১৬।
মেরিয়েম উজেরলি

মেরিয়েম উজেরলি বা মেরিয়েম উযেরলি (ইংরেজি: Meryem Uzerli', তুর্কি উচ্চারণ: [mæɾˈjæm uzæɾˈli]), জন্ম ১২ আগস্ট ১৯৮৩, হলেন একজন তুর্কি-জার্মান অভিনেত্রী ও মডেল যিনি ২০১২-১৩ সালের তুর্কি টিভি ধারাবাহিক মুহতেশেম ইউযিউয়েল-এ হুররেম সুলতান চরিত্রে অভিনয়ের মাধ্যমে সবার নজরে উঠে আসেন, এবং এর মাধ্যমে তিনি সমালোচকদের প্রশংসা পান ও গোল্ডেন বাটারফ্লাই পুরস্কারসহ অগণিত পুরস্কার জয় করে নেন। উজেরলি জার্মানির ক্যাসেলে জন্ম হন ও সেখানেই বেড়ে ওঠেন। জার্মান প্রডাকশনগুলোতে অপ্রধান চরিত্রে অভিনয়ের মাধ্যমে তিনি তার অভিনয়জীবন শুরু করেন। পরবর্তীতে ২০১০ সালের নত্রুফ হাফেনকান্তে ও এইন ফল ফার যুয়েল নামক জার্মান ধারাবাহিকে অভিনয় করেন। এছাড়াও ২০১০-এর জার্মান চলচ্চিত্র জার্নি অব নো রিটার্ন এবং জেচ আবের বাইলেত-এ অভিনয়ের জন্যেও সুপরিচিত। ২০১০-এর শেষের দিকে, তিনি মেরাল ওকায় কর্তৃক মুহতেশেম ইউযিউয়েল-এর জন্য নির্বাচিত হন। নিজ অভিনয় পেশাজীবনের জনপ্রিয়তার সুবাদে, তিনি বহু বিজ্ঞাপন চলচ্চিত্র ও খ্যাতনামা ব্র্যান্ডের এম্বাসেডর হয়েছেন। ২০১২ সালে তিনি জিকিউ তুরস্ক ম্যাগাজিন কর্তৃক ওম্যান অব দ্য ইয়ার নির্বাচিত হন। এখন পর্যন্ত তিনি মুহতেশেমে ইউযিউয়েল এর জন্য ৩০টিরও বেশি পুরস্কার পেয়েছেন "Meryem Uzerli"। filmmakers। ডিসেম্বর ২২, ২০১৪ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১৪।  "Onu ancak ölüm durdurur - hurriyet.com.tr" (তুর্কি) জীবনী প্রবেশদ্বার দাপ্তরিক ওয়েবসাইট ইন্টারনেট মুভি ডেটাবেজে মেরিয়েম উজেরলি (ইংরেজি) Meryem Uzerli: The Magnificent Hürrem Sultan TurkishStarsDaily পত্রিকায় মেরিয়েম উজেরলি
ঘাসিয়াখালী নদী

ঘাসিয়াখালী নদী বাংলাদেশের দক্ষিণ-পশ্চিমাঞ্চলের পিরোজপুর এবং বাগেরহাট জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৪৪৭ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৯। ঘাসিয়াখালী নদীটি বাগেরহাট জেলার মোরেলগঞ্জ উপজেলার বাহারবুনিয়া ইউনিয়নে প্রবহমান দড়াটানা-পয়লাহারা নদী থেকে উৎপত্তি লাভ করেছে। অতঃপর এ নদীর প্রবাহ বড়াইখালী, মোরেলগঞ্জ পৌরসভা এবং খাউলিয়া ইউনিয়ন পেরিয়ে পিরোজপুর জেলার জিয়ানগর উপজেলার বালিপাড়া ইউনিয়ন পর্যন্ত প্রবাহিত হয়ে বলেশ্বর নদীতে পতিত হয়েছে। নৌ চলাচলের সুবিধার্থে বিষ্ণু নদীর সঙ্গে ঘাসিয়াখালী নদীর একটি সংযোগ খাল খনন করা হয়েছে যা বর্তমানে মংলা-ঘাসিয়াখালী নৌপথ নামে পরিচিত। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
চত্রা নদী

চত্রা নদী বাংলাদেশের দক্ষিণ-পশ্চিমাঞ্চলের রাজবাড়ী জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ১৪ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩০। চত্রা নদীটি রাজবাড়ী জেলার পাংশা উপজেলার সরিষা ইউনিয়নে প্রবহমান সিরাজপুর হাওর নদী হতে উৎপত্তি লাভ করেছে। অতঃপর এর জলধারা রাজবাড়ী জেলার বালিয়াকান্দি উপজেলার নারুয়া ইউনিয়নে প্রবহমান গড়াই নদীতে নিপতিত হয়েছে। নদীটি বর্তমানে প্রায় শুকিয়ে গেছে। এ নদীর কোনো শাখা-প্রশাখা নেই। বর্ষাকালে এ নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত নয়। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৬। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
চুনকুড়ি নদী

চুনকুড়ি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৫ কিলোমিটার, গড় প্রস্থ ৩২৪ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩১। চুনকুড়ি নদীটি খুলনা জেলার দাকোপ উপজেলার বাজুয়া ইউনিয়নে প্রবহমান কাজিবাছা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার দাকোপ উপজেলার কমরখোলা ইউনিয়ন পর্যন্ত প্রবাহিত হয়ে ঢাকী নদীতে নিপতিত হয়েছে। চুনকুড়ি নদীটি ঢাকী নদীর মাধ্যমে পশুর নদীকে শিবসা নদীর সাথে যুক্ত করেছে। এ নদীর কোনো শাখা-প্রশাখা নেই। উজান থেকে ভাটি পর্যন্ত নদীটির প্রশস্ততা প্রায় সমান। সমুদ্র উপকূলে প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৬-৩৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
চাটখালী নদী

চাটখালী নদী বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৪৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চাটখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৩। চাটখালী নদীটি গোপালগঞ্জ জেলার টুঙ্গিপাড়া উপজেলার বড়নি ইউনিয়নের বনি বাওড় হতে উৎপত্তি লাভ করেছে। অতঃপর এর জলধারা গোপালগঞ্জ জেলার কোটালীপাড়া উপজেলার পিনজুরি ইউনিয়ন পর্যন্ত প্রবাহিত হয়ে ঘাঘর নদীতে নিপতিত হয়েছে। এই নদীর পানিপ্রবাহ মৌসুমি প্রকৃতির, নদীতে সারাবছর পানিপ্রবাহ দেখা যায় না। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ঝপঝপিয়া নদী

ঝপঝপিয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ১৮০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঝপঝপিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৫। ঝপঝপিয়া নদীটি খুলনা জেলার দাকোপ উপজেলার পানখালি ইউনিয়নে প্রবহমান কাজিবাছা নদী হতে উৎপত্তি লাভ করেছে। অতঃপর এই নদীর জলধারা একই জেলার পাইকগাছা উপজেলার দেলুতি ইউনিয়ন পর্যন্ত প্রবাহিত হয়ে বাদুড়গাছা নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। উজান থেকে ভাটির দিকে এই নদীর প্রশস্ততা প্রায় সমান। সমুদ্র উপকূলে প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৯-৪০। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
টর্কি নদী

টর্কি নদী বাংলাদেশের দক্ষিণ-পশ্চিমাঞ্চলের বরিশাল মাদারীপুর জেলার একটি নদী। নদীটির দৈর্ঘ্য ৩৪ কিলোমিটার, গড় প্রস্থ ৫৫ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টর্কি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৬। টর্কি নদীটি মাদারীপুর জেলার কালকিনী উপজেলার আলীনগর ইউনিয়নে প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা বরিশাল জেলার গৌরনদী উপজেলার সারিকাল ইউনিয়ন পর্যন্ত প্রবাহিত হয়ে আড়িয়াল খাঁ নদে নিপতিত হয়েছে। বর্তমানে নদীটি অনেকটা শুকিয়ে গেছে। নুন্দা-উত্রা নদী এর একমাত্র শাখানদী। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৪-৩৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ডুয়ার্স

ডুয়ার্স শব্দের অর্থ দরজা বা প্রবেশদ্বার।এটি পূর্ব হিমালয়ের পাদদেশের কাছে পশ্চিমবঙ্গ ও অসম নিয়ে গঠিত। ডুয়ার্স দ্বারা ভুটান ও ভারতের মধ্যে যোগাযোগ সম্পন্ন হয়। এই অঞ্চল ভুটান তথা উত্তর-পূর্ব ভারতের প্রবেশদ্বার। এই অঞ্চলের গড় উচ্চতা ১৫০-১৭০০ মিটারের মধ্যে। হিমালয়ের পাদদেশ তথা সমভূমি ও পর্বত অঞ্চলের মিলনস্থানে ডুয়ার্স এর অবস্থান।ডুয়ার্সকে সংকোশ নদী দুই ভাগে ভাগ করেছে। এই নদীর পূর্বের অংশকে বলা হয় পূর্ব ডুয়ার্স বা অসম ডুয়ার্স এবং পশ্চিমের অংশকে বলে পশ্চিম ডুয়ার্স বা পশ্চিমবঙ্গ ডুয়ার্স। পশ্চিমবঙ্গের দার্জিলিং, জলপাইগুড়ি, আলিপুরদুয়ার ও কোচবিহার এবং অসমের ধুবড়ি, কোকড়াঝাড়, বরপেটা, গোয়ালপাড়া ও বঙাইগাঁও জেলা নিয়ে ডুয়ার্স অঞ্চল গঠিত। এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কলজানি, বালাসন প্রভৃতি। রঙ্গিত তিস্তার প্রধান উপনদী। এই স্থানে বালি কাঁকড় ও নুড়িপূর্ণ মাটি বিদ্যমান। স্থানে স্থানে কালো রঙের আর্দ্র মৃত্তিকা দেখা যায়।জৈব পদার্থ ও গাছের পাতা-পচা সার থাকায় এই মাটিতে চা, কমলালেবু প্রভৃতির চাষ ভালো হয়। ডুয়ার্সের বেশির ভাগ অংশ ঘনবনাঞ্চল দ্বারা আবৃত। এই বনাঞ্চল হল ভারতীয় গণ্ডার ও হাতির প্রধান বাসভূমি। এছাড়া এখানে বাঘ, চিতা, হরিণও নানাধরনের পাখি রয়েছে। এখানকার বনাঞ্চলগুলি হল- গোরুমারা অভয়ারণ্য বক্সা জাতীয় উদ্যান জলদাপাড়া অভয়ারণ্য মহানন্দা বন্যপ্রাণী অভয়ারন্য কাজিরাঙ্গা মানস জাতীয় উদ্যান এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল- বক্সাদুয়ার জলদাপাড়া জয়ন্তি পাহাড় কাজিরাঙ্গা আধুনিক ভূগোল, ভট্টাচার্য ও বসু, প্রথম খন্ড, নব পর্যায় ভূ-পরিচয়, ড. গৌতম মল্লিক, দীপ প্রকাশন, কলকাতা-৭০০০০৬
টিয়াখালি নদী

টিয়াখালি নদী বাংলাদেশের দক্ষিণ-পশ্চিমাঞ্চলের বরগুনা এবং পটুয়াখালী জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ১১০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টিয়াখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৭। টিয়াখালি নদীটি বরগুনা জেলার আমতলী উপজেলার হলদিয়া ইউনিয়নে প্রবহমান টিয়াখালি দোন নদী হতে উৎপত্তি লাভ করেছে। অতঃপর এর জলধারা পটুয়াখালী জেলার কলাপাড়া উপজেলার মিঠাগঞ্জ ইউনিয়ন পর্যন্ত প্রবাহিত হয়ে আন্ধারমানিক নদীতে নিপতিত হয়েছে। এখন নদীটির উপরের অংশ শুকিয়ে গেছে। নদীতে ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত। নদীটির কোনো শাখাপ্রশাখা নেই। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪০-৪১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)